Saskaņā ar Valsts ieņēmumu dienesta 2024. gada 12. janvāra rīkojumu 11/f “Par iepirkumu komisijas izveidošanu Valsts ieņēmumu dienesta materiāli tehniskā nodrošinājuma un pakalpojumu saņemšanai” (turpmāk – Komisija) izveidotās Komisijas

2024. gada 25. septembra

**PAMATOJUMS PAR BEZATLĪDZĪBAS LĪDZDARBĪBAS LĪGUMA SLĒGŠANU**

**PAR ELEKTRISKO UN ELEKTRONISKO MANTU IZNĪCINĀŠANAS NODROŠINĀŠANU**

Valsts ieņēmumu dienests (turpmāk – VID), pamatojoties uz Ministru kabineta 2014. gada 17. jūnija noteikumu Nr. 317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” (turpmāk – MK noteikumi Nr. 317) 2. punktā noteikto, vēlas pilnvarot privātpersonu veikt zemāk minēto valsts pārvaldes uzdevumu, noslēdzot par to līdzdarbības līgumu.

Bezatlīdzības līdzdarbības līguma ietvaros tiktu veikta elektrisko un elektronisko mantu iznīcināšana, kuras saskaņā Ministru kabineta 2013. gada 26. novembra noteikumiem Nr. 1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (turpmāk – MK noteikumi Nr. 1354) ir atzītas par valstij piekritīgo mantu. Valstij piekritīgās mantas iznīcināšana ir veicama saskaņā MK noteikumu Nr. 1354 36. un 37. punktā noteikto.

Papildus bezatlīdzības līdzdarbības līguma ietvaros tiktu veikta arī VID īpašumā esošo nolietoto elektrisko un elektronisko mantu utilizācija vai iznīcināšana.

Bezatlīdzības līdzdarbības līguma ietvaros, tiks veikta mantas iznīcināšana, lai to nebūtu iespējams atkārtoti izmantot un mantas utilizācija – mantas vai tās daļas/-u lietderīga izmantošana attiecīgi apstrādājot vai pārstrādājot, tajā skaitā atjaunošana un izmantošana otrreizējai apritei tirgū.

Ņemot vērā, ka paredzamā bezatlīdzības līdzdarbības līguma līgumcena nepārsniedz 14228 EUR, tika noskaidroti potenciālie līdzdarbības līguma slēdzēji, un tie tika uzaicināti iesniegt pieteikumu līdzdarbības līguma slēgšanai. Ņemot vērā, ka līdzdarbības līguma termiņš nepārsniedz vienu gadu, par nodomu slēgt līdzdarbības līgumu netika sniegts pamatots iesniegums augstākai iestādei.

Piedāvājumu bezatlīdzības līdzdarbības līguma noslēgšanai iesniedza 1 (viens) potenciālais pretendents. Atbilstoši MK noteikumu Nr. 317 19. punktam, izvērtējot piedāvājumu, Komisija konstatēja, ka SIA “T-Metāls” kvalifikācija, resursi, kā arī iesniegtais piedāvājums atbilst uzaicinājuma nosacījumiem, kā arī tā piedāvātais pakalpojuma sniegšanas laiks ir visīsākais – 10 (desmit) darba dienas.

Līdz ar augstāk minēto, VID 2024. gada oktobrī plāno noslēgt bezatlīdzības līdzdarbības līgumu ar SIA “T-Metāls” par elektrisko un elektronisko preču iznīcināšanas nodrošināšanu.

Bezatlīdzības līdzdarbības līguma termiņš 1 gads no līguma parakstīšanas brīža. Samaksa par līguma izpildi nav paredzēta, jo SIA “T-Metāls” apņemas sniegt minēto pakalpojumu bez atlīdzības.